**LĪGUMS Nr. PNP 2016/18**

**par būvuzraudzības pakalpojuma nodrošināšanu Pāvilostas novada grants ceļu pārbūvei**

Pāvilostā, 2016.gada 07.decembrī

**Pāvilostas novada pašvaldība,** reģistrācijas Nr. 90000059438, juridiskā adrese: Dzintaru iela 73, Pāvilosta, Pāvilostas novads, LV-3466,tās domes priekšsēdētājaUlda Kristapsona personā, kurš rīkojas saskaņā ar Pāvilostas novada domes nolikumu (turpmāk – Pasūtītājs), un

**SIA „BaltLine Globe”**, tās valdes locekles Elīnas Konstantinovas personā, kura rīkojas atbilstīgi statūtiem (turpmāk – Izpildītājs), abi kopā – Puses,

saskaņā ar iepirkuma „**Būvuzraudzības pakalpojumu nodrošināšana** **Pāvilostas novada grants ceļu pārbūvei**” (iepirkuma identifikācijas Nr. Nr. PNP 2016/18) (turpmāk - Iepirkums) rezultātiem, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod un Izpildītājs apņemas sniegt būvuzraudzības pakalpojumus šādu būvobjektu- ceļa posmu (turpmāk – Objekts):

**Sakas pagastā:**

Pašvaldības autoceļš “**Ķuķu ceļš**”, kadastra Nr. 6486 009 0353 un 6486 009 0354, 6486 009 0279,

Pašvaldības autoceļš “**Kapsētas ceļš**”, kadastrs 6486 004 0188,

**Vērgales pagastā:**

Pašvaldības autoceļš “**Vernāti- Baltiņi**”, kadastra Nr. 6496 001 0133,

 Pašvaldības autoceļš “**Jūrnieki- Kuplie- Saldenieki- Zeltiņi**”, kadastra Nr. 6496 001 0169, posmā 1,43- 2,43,

Pašvaldības autoceļš “**Ventspils ceļš – Silmači”** ar kadastra numuriem 64960060032 un 64960050081

 pārbūvei, atbilstoši piedāvājumam-tehniskajai specifikācijai (turpmāk – Tehniskā specifikācija), kas pievienota Līgumam kā pielikums, 2016.gada 7.decembra noslēgtajam līgumam starp Pasūtītāju un SIA „A-LAND” Nr. PNP 2016/16 (turpmāk – Būvdarbu līgums), būvprojektam, kā arī būvuzraudzībai saistošo normatīvo aktu prasībām (turpmāk – Pakalpojums).

* 1. Izpildītājs Pakalpojumu izpilda pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
	2. Puses vienojas par Pakalpojuma sniegšanu visā būvdarbu izpildes laikā saskaņā ar Būvdarbu līgumā noteiktajiem termiņiem.
	3. Pakalpojuma izpildes termiņi:
		1. būvdarbu būvuzraudzības veikšana no **2016.gada 07.decembra līdz 2017.gada 26.maijam** (*saskaņā ar Būvdarbu līguma noteikumiem)*.
	4. Parakstīt saistību rakstu un veikt būvuzraudzību Objektā saskaņā ar normatīvajos aktos noteikto kārtību Izpildītājs nozīmē sertificētu **būvuzraugu Aldi Kasakovski,** sertifikāta Nr. 20-7471*.*
	5. Pakalpojums jāsniedz, kad vien norit būvdarbi.

1. **Līgumcena un norēķinu kārtība**
	1. Līgumcena par Pakalpojuma sniegšanu sastāda EUR 9500,00(deviņi tūkstoši pieci simti eiro 00 centi) bez pievienotās vērtības nodokļa (turpmāk – PVN), atbilstoši Izpildītāja iesniegtajam finanšu piedāvājumam Iepirkumā (turpmāk – Līgumcena).
	2. PVN tiek aprēķināts atbilstoši Latvijas Republikā spēkā esošajos normatīvajos aktos noteiktajam apmēram sastāda EUR 1995,00. **Kopējā līgumcena ir EUR 11 495,00** (vienpadsmit tūkstoši četri simti deviņdesmit pieci eiro, 00 centi).
	3. Kopējā līgumcenā ir iekļautas visas ar Pakalpojuma sniegšanu saistītās izmaksas – nodokļi, materiāli, darbaspēka izmaksas, tehniskais nodrošinājumus u.c*.*
	4. Izpildītājam jāiesniedz Pasūtītājam rēķins rakstveidā.
	5. Līgumcena nav maināma visā Līguma darbības laikā.
	6. Līguma 2.1. punktā noteiktā Līgumcenas daļa tiek samaksāta Izpildītājam pa daļām vairākos maksājumos, sadalot Līgumcenas daļu pa mēnešiem proporcionāli būvdarbu izpildei, ņemot vērā procentuālo izcenojuma aprēķinu no būvuzraudzības un būvdarbu izmaksām.
	7. Gadījumā, ja paredzamais būvdarbu kopējais ilgums tiek pagarināts Būvdarbu līgumā noteiktajā kārtībā, un/vai tiek palielināta būvdarbu izpildes līgumsumma, attiecīgi tiek pagarināts būvuzraudzības darbu izpildes termiņš (izņemot pakalpojumus, kas sniedzami būvdarbu garantijas laikā, kuru sniegšana termiņš ir līdz būvdarbu garantijas termiņa beigām un visu garantijas laikā konstatēto defektu novēršanai no būvuzņēmēja puses), par to paredzot papildus samaksu Izpildītājam proporcionāli būvuzraudzības termiņam, bet ne vairāk kā par 15% no Līgumcenas.
	8. Gadījumā, ja būvdarbu kopējais ilgums tiek pagarināts, bet visiem būvdarbiem Objektā ir noteikts tehnoloģiskais pārtraukums, par šo laika periodu netiek paredzēta papildus samaksa Izpildītājam.
	9. Ja Pakalpojuma izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz Līguma pārtraukšanas brīdi izpildītajam būvdarbu apjomam.
	10. Izpildītāja izrakstītajos rēķinos ir jāuzrāda:
		1. Pasūtītāja nosaukums;
		2. Līguma numurs un objekta nosaukums;
		3. norāde vai tas ir kārtējā maksājuma rēķins vai gala rēķins;
		4. rekvizīti;
		5. darba nodošanas – pieņemšanas akta datums un numurs, par kuru tiek izrakstīts rēķins;
		6. norāde Eiropas Savienības Eiropas Lauksaimniecības fonda lauku attīstībai (ELFLA) līdzfinansētā projekta Latvijas Lauku attīstības programmas 2014.-2020.gadam pasākuma „Pamatpakalpojumi un ciematu atjaunošana lauku apvidos” ietvaros projekts “Lauku ceļu infrastruktūras sakārtošana Pāvilostas novadā uzņēmējdarbības atbalstam lauku apvidos”, projekta nr.16-02-A00702-000022.

* 1. Maksājumi tiek veikti ar pārskaitījumu uz Izpildītāja rēķinā norādīto bankas kontu. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Izpildītāja norēķinu kontu attiecīgo maksājuma summu.
	2. Pasūtītājam, par to rakstveidā informējot Izpildītāju, ir tiesības no Izpildītājam maksājamām summām ieturēt izmaksas, kuras Izpildītājam ir pienākums maksāt, kā zaudējumus vai līgumsodus saskaņā ar Līguma noteikumiem.
	3. Visi maksājumi, tiek veikti ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā no brīža, kad Pasūtītājs ir saņēmis pareizi sagatavotu Izpildītāja izrakstītu rēķinu.
1. **Pasūtītāja pienākumi un tiesības**
	1. Pasūtītājs apņemas:
		1. norēķināties ar Izpildītāju Līgumā noteiktajā apmērā un kārtībā;
		2. nodrošināt Izpildītāju ar Pasūtītāja rīcībā esošo Līguma izpildei nepieciešamo informāciju un dokumentiem;
		3. pilnvarot Izpildītāju Pasūtītāja vārdā veikt šādas darbības - sagatavot, parakstīt, iesniegt un saņemt, t.sk valsts un pašvaldības iestādēs visus ar Līguma izpildi saistītus normatīvajos aktos noteiktos dokumentus.
	2. Pasūtītājs apņemas savlaicīgi veikt Līguma nosacījumiem un normatīvajos aktos notiektajām prasībām atbilstoša Pakalpojuma pieņemšanu.
	3. Pasūtītājs ir tiesīgs izvirzīt pretenziju Izpildītājam vai atteikties no Pakalpojuma pieņemšanas, ja Pakalpojums neatbilst Līguma noteikumiem un normatīvajos aktos noteiktajai kārtībai.
	4. Pasūtītājs ir tiesīgs, rakstveidā paziņojot Izpildītājam, Līgumu vienpusēji izbeigt, ja Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja tiesā tiek ierosināta Izpildītāja maksātespējas vai tiesiskās aizsardzības (ārpustiesas tiesiskās aizsardzības) procesa lieta.
	5. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.
2. **Izpildītāja pienākumi un tiesības**
	1. Izpildītājs apņemas:
		1. pienācīgi un rūpīgi iepazīties ar Līguma 1.1.punktā minēto Būvdarbu līgumu;
		2. veikt Pakalpojumu un tā sastāvā ietilpstošos darbus saskaņā ar Līguma noteikumiem un Tehnisko specifikāciju, augstā kvalitātē, atbilstoši Latvijas Republikas spēkā esošo normatīvo aktu prasībām. Izpildītājs ir atbildīgs par to, lai visā Līguma izpildes laikā Pakalpojuma izpildē iesaistītajām personām būtu spēkā esošas licences un sertifikāti, ja tādi nepieciešami saskaņā ar spēkā esošajiem normatīvajiem aktiem;
		3. ievērot vispārpieņemto praksi būvuzraudzības pakalpojumu sniegšanā, kā arī ievērot Pasūtītāja norādījumus, ciktāl tas nav pretrunā ar normatīvajiem aktiem vai Līgumu;
		4. aizstāvēt Pasūtītāja tiesības un intereses, kā arī sniegt Pasūtītājam nepieciešamās konsultācijas Pakalpojuma izpildes gaitā. Izpildītājs bez iepriekšējas rakstiskas Pasūtītāja piekrišanas nedrīkst pieņemt lēmumus, kas ir saistīti ar Līguma 1.1.punktā minētā Būvdarbu līguma noteikto būvdarbu apjomu vai termiņu palielināšanu vai grozīšanu, vai ar būvniecības izmaksu palielināšanu;
		5. nekavējoties informēt Pasūtītāju par visiem apstākļiem, kas var ietekmēt būvdarbu kvalitāti, par neparedzētiem darbiem, kā arī, rodoties nepieciešamībai, sastādīt defektu aktus;
		6. nodrošināt galvenā būvuzrauga ierašanos Objektā ne vēlāk kā 3 (trīs) stundu laikā pēc Pasūtītāja rakstiska vai mutiska pieprasījuma;
		7. būvdarbu gaitā pārbaudīt būvdarbos lietoto izstrādājumu un materiālu atbilstību Latvijas Republikā spēkā esošajiem normatīvajiem aktiem un noslēgtajam Būvdarbu līgumam;
		8. būvdarbu gaitā pārbaudīt, lai būvdarbu veikšanā pielietotā tehnoloģija nodrošina Būvdarbu līgumā Pasūtītāja noteiktās kvalitātes prasības;
		9. nekavējoties rakstiski informēt Pasūtītāju, ja būvdarbi tiek veikti nekvalitatīvi, ja tiek konstatētas patvaļīgas atkāpes no noslēgtā Būvdarbu līguma, kā arī, ja netiek ievērotas spēkā esošo normatīvo aktu prasības. Šādā gadījumā Izpildītājs, iepriekš saskaņojot ar Pasūtītāju, nekavējoties iesniedz Būvdarbu līguma izpildītājam rakstisku pieprasījumu pārtraukt būvdarbus līdz konstatēto trūkumu novēršanai;
		10. pārliecināties un regulāri uzraudzīt, lai Būvdarbu līguma izpildītājs ievēro normatīvajos aktos noteiktās drošības un darba aizsardzības prasības;
		11. piedalīties darbu pieņemšanā, paraugu ņemšanā atbilstoši spēkā esošajiem normatīvajiem aktiem, organizēt Būvdarbu līguma izpildītāja izpildāmā vai izpildītā darba kvalitātes kontroles veikšanu atbilstoši Būvdarbu līguma tehniskajai specifikācijai;
		12. pastāvīgi uzraudzīt, lai Būvdarbu līguma izpildītājs ievēro Būvdarbu līgumā noteiktos būvdarbu izpildes termiņus, veicot būvdarbu kalendārā plāna salīdzinājumu ar faktiski paveiktiem darbiem. Termiņu kavējuma gadījumā nekavējoties rakstiski informēt Pasūtītāju;
		13. regulāri nodrošināt būvniecības izmaksu kontroli, kontrolēt būvdarbu izmaksu atbilstību Būvdarbu līguma tāmēm;
		14. nodrošināt lietvedības un darbu izpilddokumentu organizāciju un sapulču protokolēšanu, veikt Pakalpojuma pārskata atskaites iesniegšana t.sk., veicot foto fiksācijas, veikt Būvniecības žurnāla aizpildīšanu, regulāri apsekot Objektu un veikt attiecīgus ierakstus būvdarbu žurnālā, kā arī kontrolēt būvdarbu žurnālā un autoruzraudzības žurnālā ierakstīto norādījumu izpildi;
		15. Līguma izpildes laikā un termiņa beigās ar aktu nodot Pasūtītājam visu ar Pakalpojuma izpildi saistīto izpilddokumentāciju.
	2. Izpildītājs nedrīkst nodot tam ar Līgumu uzlikto pienākumu izpildi trešajām personām.
	3. Izpildītājam ir tiesības saņemt samaksu par kvalitatīvu un spēkā esošiem normatīvajiem aktiem atbilstošu Pakalpojuma izpildi Līgumā noteiktajā kārtībā un apmērā.
	4. Izpildītājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Līguma izpildes laikā:
		1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		2. Izpildītāja saimnieciskā darbība tiek apturēta;
		3. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju).
	5. Izpildītājs papildus minētajām saistībām apņemas:
		1. ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto normatīvo aktu pārkāpumiem un to izraisītām sekām;
		2. pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas;
		3. nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).
3. **Pakalpojuma pieņemšana-nodošana**
	1. Pakalpojuma nodošana-pieņemšana notiek, Izpildītājam un Pasūtītājam parakstot Pakalpojuma nodošanas-pieņemšanas aktu.
	2. Izpildīto darbu Pakalpojuma sniegšanas ietvaros Izpildītājam jānodod un Pasūtītājam jāpieņem, parakstot 2 (divos) eksemplāros aktu par darbu izpildi, kas apliecina, ka Pakalpojums ir veikts pienācīgā kvalitātē un noteiktajos termiņos, un Pasūtītājam nav pretenziju par Pakalpojuma izpildi, vai Pasūtītājam jāiesniedz Izpildītājam rakstisku paziņojumu, kurā norādāmi iebildumi par konstatētajām nepilnības un neatbilstībām Līguma un/vai spēkā esošo normatīvo aktu prasībām. Šādā gadījumā Puses vienojas par pasākumiem atklāto trūkumu novēršanai un to veikšanas termiņu.
	3. Izpildītā darba vai to daļas pieņemšanas laikā Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt veikto darbu, ja konstatē, ka tas ir izpildīts nekvalitatīvi vai nepilnīgi un uzskatāms par neatbilstošu Līguma noteikumiem. Šādā gadījumā Pasūtītājs paziņo Izpildītājam par atteikumu pieņemt darbu.
4. **Atbildība**
	1. Puses ir savstarpēji atbildīgas par Līgumā noteikto saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
	2. Puses nav atbildīgas par daļēju vai pilnīgu Līgumā noteikto saistību nepildīšanu, ja tam par iemeslu ir nepārvaramas vara vai ārkārtēja rakstura apstākļi – plūdi, ugunsgrēks, avārijas, streiki, valsts varas un pārvaldes institūciju lēmumi vai darbība, kas radušies pēc Līguma noslēgšanas, un kuru iestāšanos Puses nevarēja ne paredzēt, ne novērst. Tādā gadījumā Līguma darbība tiek apturēta uz laiku, kamēr eksistē augstākminētie apstākļi.
	3. Ja Izpildītājs kādu no Līguma izrietošajām saistībām izpilda nepienācīgi vai neizpilda īstā laikā (termiņā),  Izpildītājs par katru no pārkāpumiem maksā Pasūtītājam:
		1. līgumsodu 0,5% apmērā no laikā neizpildītās saistības summas par katru nokavēto dienu, ja konkrētā saistība ir izsakāma summā, vai;
		2. līgumsodu 30,00 EUR (trīsdesmit *euro* un 00 centi) apmērā par katru nokavēto dienu, ja konkrētā saistība nav izsakāma summā.
	4. Līgumsoda samaksa neatbrīvo Izpildītāju no turpmākas Līgumā noteikto saistību izpildes, ja vien Pasūtītājs konkrētā gadījumā nenosaka savādāk. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
	5. Ja Pasūtītājs vispār neizpilda kādu no Līguma izrietošajām saistībām, Pasūtītājs par katru no tām maksā Izpildītājam vienreizēju līgumsodu par katru neizpildes gadījumu 110,00 EUR (viens simts desmit *euro* un 00 centi).
	6. Ja Pasūtītājs kādu no Līguma izrietošajām saistībām izpilda nepienācīgi vai neizpilda īstā laikā (termiņā),  Pasūtītājs par katru no pārkāpumiem maksā Izpildītājam:
		1. līgumsodu 0,5% apmērā no laikā neizpildītās saistības summas par katru nokavēto dienu, ja konkrētā saistība ir izsakāma summā, vai;
		2. līgumsodu 30,00 EUR (trīsdesmit *euro* un 00 centi) apmērā par katru nokavēto dienu, ja konkrētā saistība nav izsakāma summā.
	7. Līgumsoda samaksa neatbrīvo Pasūtītāju no turpmākas Līgumā noteikto saistību izpildes, ja vien Puses konkrētā gadījumā nenosaka savādāk.
5. **Līguma grozīšana un izbeigšana**
	1. Visi Līguma grozījumi, papildinājumi, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.
	2. Ja kāds no Līguma noteikumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas.
	3. Pasūtītājam ir tiesības izdarīt grozījumus Līgumā un tā pielikumos, ja Līguma izpildes laikā stājas spēkā jauni un/vai tiek grozīti Latvijas Republikas būvniecības nozares reglamentējošie normatīvie akti, kas paredz citus darba izpildes nosacījumus nekā šis Līgums vai tā pielikumi.
	4. Līgumu var izbeigt Pusēm par to savstarpēji vienojoties. Gadījumā, ja Puses vienojas par Līguma izbeigšanu pirms tā izpildes, tiek sastādīts abpusējs akts, ar kuru tiek fiksētas uz Līguma pārtraukšanas brīdi Izpildītāja faktiski izdarītais darbs vai tā daļa, kas Līgumā noteiktā kārtībā pieņemts, pamatojoties uz ko Pasūtītājs veic norēķinu ar Izpildītāju, ievērojot Līguma nosacījumus.
	5. Izpildītājam ir tiesības vienpusēji lauzt Līgumu pirms tā izpildes, rakstiski brīdinot par to Pasūtītāju vismaz 10 (desmit) darba dienas iepriekš, gadījumā, ja Pasūtītājs nepilda no Līguma izrietošās saistības un nav pārtraucis vai turpina savu darbību vai bezdarbību ilgāk par 10 (desmit) dienām pēc Izpildītāja iesniegtā Pasūtītājam rakstveida paziņojuma par pienākumu pienācīgu un/vai savlaicīgu nepildīšanu. Šādā gadījumā Izpildītājs ir atbildīgs par darba izpildi un būvuzraudzības veikšanu Objektā līdz Līguma izbeigšanas dienai. Līguma izbeigšana neatbrīvo Pasūtītāju no apmaksas par faktiski veikto būvuzraudzību Līgumā paredzētajā kārtībā.
	6. Pasūtītājam ir tiesības vienpusēji lauzt Līgumu pirms tā izpildes, rakstiski brīdinot par to Izpildītāju vismaz 5 (piecas) darba dienas iepriekš, ja Izpildītājs nekvalitatīvi veic vai nepilda pilnā apmērā Līguma paredzētos pienākumus, un nav pārtraucis vai turpina savu darbību vai bezdarbību ilgāk par 10 (desmit) dienām pēc Pasūtītāja iesniegtā Izpildītājam rakstveida paziņojuma par pienākumu pienācīgu un/vai savlaicīgu nepildīšanu vai gadījumos, kad Izpildītājs Latvijas Republikas normatīvajos aktos paredzētajā kārtībā ir atzīts par maksātnespējīgu vai, ja tiesā ir iesniegts pieteikums par Izpildītāja atzīšanu par maksātnespējīgu. Šādā gadījumā savstarpējais norēķins veicams saskaņā ar Līguma nosacījumiem.
	7. Līguma izbeigšana neierobežo Pušu tiesības uz līgumsodu un vai zaudējumu atlīdzību.
6. **Citi noteikumi**
	1. Līgums stājas spēkā ar abpusējas parakstīšanas brīdi un ir spēkā līdz visu Līgumā paredzēto Pušu saistību pilnīgai izpildei.
	2. Kā atbildīgo un pilnvaroto personu par Līguma izpildi, ikmēneša darbu pieņemšanu, Pakalpojuma pieņemšanu, iespējamo papildinājumu vai izmaiņu saskaņošanu no Pasūtītāja puses Pasūtītājs nozīmē domes priekšsēdētāju Uldi Kristapsonu, tālr. 26566055, e-pasta adrese dome@pavilosta.lv (par Sakas pagasta ceļiem) un Vērgales pagasta pārvaldes vadītāju Jāni Vitrupu tālr. 29183648 e-pasta adrese janis.vitrups@pavilosta.lv (par Vērgales pagasta ceļiem), un no Izpildītāja puses Izpildītājs nozīmē Evu Gulbi, tālr. 67212148, mob. tālr. 29336614, e-pasta adrese eva.gulbe@baltlineglobe.lv , izmaiņu personālsastāvā gadījumā vienpusēji informējot otru Pusi.
	3. Darbu organizatoriskie jautājumi tiek izskatīti un risināti Būvsapulcēs, būvsapulces dienas kārtība, klātesošie dalībnieki un pieņemtie lēmumi tiek fiksēti protokolā un tie ir saistoši visiem iesaistītajiem būvniecības dalībniekiem un obligāti izpildāmi.
	4. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7 (septītajā) dienā pēc sūtījuma nodošanas pasta iestādē.
	5. Puses ievēro vispārpieņemtos nepārvaramas varas (Force majeure) noteikumus.
	6. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma līguma noslēgšanas, izpildes vai izbeigšanas gaitā.
	7. Izpildītājam ir pienākums būt lojālam un uzticamam pret Pasūtītāju, sniegt patiesu un pilnīgu informāciju par savu darbību, rīkoties ar vislielāko rūpību, pieņemot lēmumus, pildīt savus pienākumus, novēršot iespējamos interešu konfliktus.
	8. Puses strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstoši Latvijas Republikā spēkā esošajiem normatīvajiem aktiem.
	9. Līgums sastādīts latviešu valodā uz 7 (septiņām) lapām, 2 (divos) eksemplāros ar vienādu juridisko spēku, 1 (viens) eksemplārs katrai Pusei. Līgumam tā noslēgšanas brīdī ir šādi pielikumi:

|  |
| --- |
| 8.9.1. pielikums – Tehniskais piedāvājums uz 1 (vienas) lapas; |
| 8.9.2. pielikums - Finanšu piedāvājums uz 1 (vienas) lapām. |

1. **Pušu rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| Pāvilostas novada pašvaldība | SIA “BaltLine Globe” |
| Dzintaru iela 73, Pāvilosta, Pāvilostas novads, LV-3466 | Maskavas iela 127, Rīga LV-1003 |
| Nodokļu maksātāja reģ.Nr. 90000059438 | Reģ.nr.40003780856 |
| Norēķinu konts Nr. LV77TREL980057B030009 | Konts LV10UNLA0050007247638 |
| Valsts Kase, TRELLV22 | AS SEB Banka, UNLALV2X |
| Priekšsēdētājs:  Uldis Kristapsons  | Valdes locekle Elīna Konstantinova |

|  |  |  |
| --- | --- | --- |
|  |  |  |